 

10/12/2024

**Η Ιατρική Σχολή του Πανεπιστημίου Κρήτης γιορτάζει 40 χρόνια!***Επετειακή Εκδήλωση την Τετάρτη 18 Δεκεμβρίου 2024 στο Επιμελητήριο Ηρακλείου****Η ιστορία, το παρόν και το μέλλον της Ιατρικής Σχολής***

Η Ιατρική Σχολή του Πανεπιστημίου Κρήτης πραγματοποιεί την κεντρική εκδήλωση για τον εορτασμό των **40 χρόνων λειτουργίας της**, την **Τετάρτη 18 Δεκεμβρίου 2024**, **18.30 έως 22.00**, στην αίθουσα «Καστελλάκη» του Επιμελητήριου Ηρακλείου.

Η επετειακή αυτή εκδήλωση επικεντρώνεται στην ιστορία και τις προοπτικές της Ιατρικής Σχολής, εστιάζοντας στην Ιατρική Επιστήμη υπο το πρίσμα της αριστείας και του μέλλοντος, αλλα και την τεχνοπολιτισμική μεταστροφή της ανθρωπιστικής Ιατρικής.

Χαιρετισμούς θα απευθύνουν ο ο Πρύτανης του Πανεπιστημίου Κρήτης, Καθηγητής **κ. Γεώργιος Μ. Κοντάκης** και ο Περιφερειάρχης Κρήτης **κ Σταύρος Αρναουτάκης.** Κεντρικές ομιλίες θα πραγματοποιήσουν ο Πρύτανης του Πανεπιστημίου Κρήτης, Καθηγητής **κ. Γεώργιος Κοντάκης**, η Κοσμήτορας της Ιατρικής Σχολής Κρήτης, Καθηγήτρια **κ. Ελένη Παπαδάκη**, και ο Διευθυντής του Μουσείου Ιατρικής Κρήτης, Καθηγητής **κ. Γιάννης Τσιαούσης**. Προσκεκλημένος Ομιλητής, ο Ομότιμος Καθηγητής Ιατρικού Τμήματος Πανεπιστημίου Θεσσαλίας και Αντεπιστέλλον μέλος της Ακαδημίας Αθηνών **κ. Αναστάσιος Γερμενής**.

Η Εκδήλωση θα πλαισιωθεί με **οπτοκουαστικό υλικό των τεσσάρων δεκατιών** λειτουργίας της Σχολής μέσα απο την ματιά των φοιτητών, με **μουσικό αφιέρωμα** απο την Χορωδία του Πανεπιστημίου Κρήτης υπό την διεύθυνση της **Μαριέλλας Βιτώρου** και την συνοδεία πιάνου του **Γιάννη Κιαγιαδάκη**, ενώ θα ακολουθήσει δεξίωση.

## Η φετινή χρονιά αποτελεί ορόσημο στη λειτουργία της Ιατρικής Σχολής της Κρήτης, η οποία συνεχίζει με ζήλο την παροχή υψηλού επιπέδου εκπαίδευσης και έρευνας αιχμής καθώς και την προαγωγή της Υγείας του πληθυσμού σε εθνικό και διεθνές επίπεδο. Παράλληλα στηρίζει και αλληλεπιδρά έμπρακτα μέσα από το έργο της με την κοινωνία και τους ανθρώπους της Κρήτης, ενισχύοντας τον ανθρωποκεντρικό χαρακτήρα της Ιατρικής Επιστήμης.

**Επικοινωνία για ΜΜΕ-δημοσιογράφους : medsec@med.uoc.gr**

**Ακολουθήστε την Ιατρική Σχολή στα κοινωνικά δίκτυα για όλες τις επερχόμενες δράσεις**    
X: [**https://x.com/MED\_UOC**](https://x.com/MED_UOC) **LinkedIn:** [**Medical School /University Crete**](https://www.linkedin.com/company/medicalschooluoc/?lipi=urn%3Ali%3Apage%3Ad_flagship3_detail_base%3BLWkHnO5hQ6a9i46%2FnwjVoA%3D%3D) **Facebook:** [**Ιατρική Σχολή / Πανεπιστήμιο Κρήτης**](https://www.facebook.com/MedicalSchoolUoC)